Ich, Uͤli Meyger, undervogt zuͦ Gebistorff, tuͦn kund maͤngklichem mit disem brieff, das ich uff den tag, als sin datum wysset, von enphelnisz des from̄en junckher Petter Tachelshoffer von Zùrich, obervogt zuͦ Baden, mines lieben
junckhern̄, an stat und in nam̄en miner gnaͤdigen hern̄ gemeyner eydtgn̄on zuͦ Gebistorff an gewonlicher richt stat mit verbannem gericht offenlich zuͦ gericht gesessen bin. und kam̄en alda fùr mich und das selb gericht der bescheidn̄
Ruͦdi Gebhart von Wettingen an stat und in nam̄en und als ein volmaͤchtiger gewalt haber des fromen Ruͦdolff Mannessen, burger zuͦ Zùrich, und fröw Kathrina Mellingêrin, des vorgedächten Ruͦdolff Mannesn̄ eliche erwirtin, an einen
und der ersam Cuͦnrat Widmer von bevelhnisz der erwirdigen fröwen, fröw Annen Fûndlin closter fröwen und der zit pflegerin des järtzit ampts zuͦ Kùngsvelden, und als ein amptman der yetzgenempten fröwen des selben ampts
an ir statt des andren teils zuͦ beder sit nach form des rechten verfùrsprechet. und ✳
liesz
der gemelt Ruͤdi Gebhart als ein volmaͤchtiger gewalt haber der vor gedächten personnen reden, wie der gemelt Ruͦdolff Mannes fùr sich selbs und
sin husfröwen und ir beder erben eines hantvesten stetten und unbetrognen ewigen köffes verköfft und der gemelten fröw Annen Fùndlin, closterfröwen zuͦ Kùngsvelden, und irm̄ amptman Cuͦnratten Wydmer zuͦ handen dem ✳ järtzitampt da selbs zuͦ Kùngsvelden zuͦ köffen gebn̄ hab drithalb pfund haller gelts ewiger gùlt, so sy gehapt haben uff etlichen guͤttren zuͦ Gebistorff, so schwin pfennig genempt, und ein pfandschaft von einer herschafft von Oͤsterrich,
werre nach lutt der pfand brieffen und von dem gemeynen dorff da selbs zuͦ Gebistorff bisz har gewert und fùrhin usgericht jaͤrlichn̄ zuͦ ewigen zitten gebn̄ werden soͤllent ✳ und wie sy die bysz har in guͦtter nutzung bruchund und
gewerd alda gehaͤpt und an sy von ir vordren kom̄en wer nach inhalt der pfandung und für frig, ledig, unbekùmbret eygen und sussz nieman versetzet noch verpfendet in dheinen weg. ✳ und wer diser köff und verköff der gemeltn̄ gùlt
beschaͤchen umb zweintzig und fùnff Rinscher guldin, dera sy von der obgemelten fröw Annen Fûndlin, järtzit pflegerin zuͦ Kùngsvelden, und Cuͦnratten Widmer, irem amptman̄, von wegen des järtzit ampts gantz usgericht, bezalt und gewert
werrent nach irem vollen benuͤgen. dorumb er sy in namen der obgemelten der gewàlt er haͤtte quit, ledig und lossz sagte ✳ und liesz fûrrer heruff vor gericht erscheinnen wie der vorgenempt Ruͦdolff Mannes fùr sich selbs, sin husfröwen
und ir beder erben Ruͤdin Gebhartten obgedächt soͤllichn̄ geruͤrtten köff und verköff der drithalb pfund haller gelts zuͦ Gebystorff vor recht in irem nam̄en zuͦ handen des järtzit ampts nach gewonheit des landes und dorffs da selbs verttigen
und zuͦ iren sicheren handen bringen, soͤlte vor mir, dem obgenempten richter, als einem amptman gewalt gebn̄ und in min hand in obgedächter form soͤllichs Ruͤdi Gebharttn̄ durch mich ùbergebn̄. des ich, gemelter richter, soͤllichs wie yetz
gemeldet ist von Ruͦdolff Mannessen, dem verkoͤuffer, beschaͤchn̄, bekant an red und gichtig gewessen bin ✳ uff soͤllich verhandlung, stuͦnd der gedächt Ruͤdi Gebhart als ein volmaͤchtiger gewält haber Ruͦdolff Manness und Kathrina, siner ewirttin, und
ir beder erben als dan nach beredung harnach man witter urkûnd haben wirt fùr gericht und begert die gemelten drithalb pfuͦnd schwin gelt zuͦ Gebistorff wie dan obstat mit aller ehaffte gerechtikeit und zuͦgehoͤrd zuͦ vertigen und zuͦ Cuͦnrat
Widmers als ein amptman froͧw Anna Fùndlin, järtzit pflegêrin zuͦ Kùngsvelden, zuͦ handen des järtzit ampts da selbs rechtlichn̄ ze bringen und liessz an ein recht, wie er das tuͦn soͤlte, das es krafft habn̄ moͤcht nū und hienach. da ward nach mim,
des genantten richts̄, umfrag uff den eyde erteilt, das disz alles mit uff gab entzichn̄ mit des obgemelten Ruͤdi Gebharts handen als ein volmaͤchtiger gewalt haber der gemeltn̄ Ruͦdolff Mannessen und Kathrinen, siner ewirttin, und ir erben beschaͤchn̄
soͤlt in min hand, als eines richtˀs, nach recht. und ich es dan alles lichēn und bevelhn̄ wie obstat zuͦ Cuͦnrat Widmers als einem amptman zuͦ handen des järtzit ampts zuͦ Kungsvelden. das alles zuͦ stund beschach, wie gericht und urteil gab. ✳ und
das aber nach miner umfrag uff den eyde erteilt ward, das uff gäb entzichn̄ des koͧffs der drithalb pfund gelts lichn̄ und enpfachn̄ mit hand, mit mund, wortten und wercken, so recht und redlich beschaͤchn̄ wer, das es billich nū und hie nach guͦt
craft, voͤllig macht hat und haben soͤlt nach sit und gewonheit des dorffs und zwings zuͦ Gebistorff fur alle gepresten und invaͤlle. und soͤllicher vergung begert der vilgedächt Cuͦnrat Wydmer als ein amptman das järtzit ampts zuͦ
Kungsvelden urkùnd brieff und sygel zuͦ gelangen lassen, das im mit der urteil und mit eines obervogts zuͦ Baden ynsigel besiglet, von des richtˀs gebett, ouch von des gerichts wegen zuͦ geben bekent ward. hie by wärent und urteil
sprecher gewessen: Hensli Kunner, ✳ Hans ✳ Leder, ✳ Hans Karle, ✳ Hans Hoffman, ✳ Hans Bind, ✳ Heini Hunbel, ✳ Hans Zender und ander erber luͦt vil. und des zuͦ wärem urkùnd so hab ich, obgmelter richter, gepetten den from̄en Petter Tachelszhoffer von Zùrch, diser zit obervogt zuͦ Baden, minen lieben junckherˀen, das er sin ynsigel offenlich lasse hencken an disem brieff, wie dan urteil geben hat. des ich, gemelter vogt, mich bekennen von des richtˀs gepett und von des gerichts
wegen zuͦ bewissung aller vor geschribnen dingen getan hab, doch minen herren gemeynen eydtgnossen, ouch mir und minen erben änne schaden. wir, obgemelten Ruͦdolff Mannessz und fröw Kathrina Mellingerin, des gedächten Ruͦdolffen
Mannessen eliche ewirttin, bekennen unns bede gemeinlich und unverscheidenlich fùr unns und unnsˀ erben und sunderlich ich, yetz gemelte Kathrina, mit minem elichen man̄, Ruͦdolff Mannessz, als minem wùssenhafften vogt, soͤllich vergūg,
wie vor stat von unns und mit unnsˀm kuntlichn̄ wûssen und und willen durch den obgemelten unnsˀn macht botten Ruͤdin Gebhartten fùr ùnns und unnsˀ ✳
erben
✳ beschaͤchen waͤr und stet zuͦ halten und da wider niemer ze komend, ze redn̄t,
ze werbn̄t zuͦ tuͦnd, schaffen, verhengen, noch gehellen getän werden in einichs wise und sunder innen, den obgemeltn̄ koͤufferen, des köffs und verköffs der obgeruͤrtten gùlt zuͦ handen und an stat des järtzit ampts zuͦ Kùngsvelden, wie
vor stat, fur recht pfantpaͤr eygen und sussz unbekùmbret recht werren zesind und guͦt, sicher werschaft und was sich der halb gepûrt zuͦ tuͦnd als dick innen das nottùrfftig ist oder wirt und wir das durch recht tuͦn soͤllent. und verzùchen unns hie mitt aller rechtung und zuͦ gehoͤrd, aller vordrung und ansprach, so wir bisz har dar an gehaͤpt und wir und unnsˀ erben fùrrer habn̄ oder gewùnnen moͤchten mit witter verzichung, aller schirmung und hilff geistlicher und weltlicher gerichten recht gesetzten fryheitten, gnäden, uszuͦgen, fùnden, geverden und mit nam̄en alles des, so wir oder yemant hie wider sin moͤcht, ùber all in einichs wise ungevarlich. und des zuͦ wärrem, vesten urkund und offenbarlichn̄
sicheren gezugnisse, so haben wir, obgemeltn̄, mit nam̄en ich, Ruͦdolff Mannes, burger Zùrich, und ich, Kathrina Mellinger, sin ewirttin, als mit minen elichman man̄ und wùssenhafften vogt, zuͦ wärer gezùgnisse aller vor geschribn̄ dingen,
wir bede gemeynlich und unverscheidenlich mit ernst erbetten in ob gemelter massz den fromen̄, fùrnaͤmen und wissen Jacoben Schwartzmurrer, derzit burger meyster zuͦ Zùrich, unnsn̄ lieben herren, das er sin ynsigel fùr unns und unnsˀ
erben, im und sinen erbn̄ änne schaden, offenlich gehenckt hat an disen, der geben ist uff den vierden tag des mannots abbrellen, in dem jär, als man zalt von der gepùrt Cristi, unnsˀs lieben herren, viertzechn̄ hundert sibentzig
und vier järre.